Държавен вестник, бр. 97, 2025 г., стр. 84

СТР.  84	
Д Ъ Р Ж А В Е Н  В Е С Т Н И К 	
БРОЙ  97
познават и спазват границите на своята компетентност. Те са наясно, че единствено медицинско 
лице е в пълните правомощия да провежда лечение. Боуен специалистите съдействат на лекуващия 
лекар при необходимост, и по възможност обсъждат с него цялостния подход. 
 
Изпълнявайки специфичните трудови дейности, Боуен специалистът има различни 
отговорности, като например да осъществява ефективна комуникация с клиентите, да проявява 
отговорност, комбинативност, дискретност, да има правилна преценка и умение за бърз и 
адекватен избор на най-подходящата услуга съобразно конкретната ситуация, да организира 
времето и последователността на дейностите в съответствие с подбраните процедури в конкретния 
сеанс. В своята практика Боуен специалистът се стреми към минимално мануално въздействие и 
прилага процедурите обичайно само веднъж седмично. Специалистът е длъжен да посреща и 
общува с клиентите вежливо и с внимание към езика на тялото и скритите сигнали, които то 
подава, както и да познава връзката на Боуен с различни терапии и здравни практики. 
Професионално и компетентно отговаря на въпроси от клиента по време на сеанса, пренасочва за 
медицинска консултация, когато това е необходимо и реагира адекватно, в случай че клиентът 
откаже да се консултира с лекар.  
 
Боуен специалистът владее основни и специализирани термини на латински език, познава 
специфичната за професията терминология и може да се ориентира в нея при ползването на 
професионални текстове или комуникация с други специалисти.   
 
Важни качества, които трябва да притежава Боуен специалистът, са съпричастност, 
отзивчивост, благонадеждност, честност, дискретност, съобразителност, организираност, 
способност за бързо реагиране и вземане на решение в критична ситуация, готовност за работа в 
екип.  
 
В подкрепа на повишаването на професионалната компетентност лицата, практикуващи 
професията „Боуен техника“, могат да надграждат квалификацията си и чрез участие в 
краткосрочни обучения и семинари, водени от Боуен професионалисти и лектори, присъствени 
или онлайн конференции, самообучение и други форми за продължаващо професионално 
развитие. Продължаващото обучение по Боуен е в съответствие със съвременните тенденции за 
учене през целия живот и професионално развитие.   
 
Придобилите четвърта степен на професионална квалификация по професията „Боуен 
техника“ могат да работят самостоятелно или съвместно с други специалисти в зависимост от 
конкретните нужди. Боуен специалистите могат да разкриват самостоятелни или групови практики 
с други Боуен специалисти, както и да упражняват дейността си към различни медицински и 
здравни центрове (ако притежават нужния образователен ценз за това), спортни, фитнес, уелнес, 
СПА центрове и обекти, центрове за красота, студиа за здравословни процедури и др. като наети 
или самоосигуряващи се лица. 
 
Лице, придобило четвърта степен на професионална квалификация по професията „Боуен 
техника“, може да бъде назначено на длъжност с код 5169 4010 “Боуен специалист“ от 
Националната класификация на професиите и длъжностите (НКПД-2011) или да се самоосигурява, 
или самонаема на същата длъжност, както и да заема други подходящи длъжности, допълнени при 
актуализиране на НКПД.